તેમણે ઉમેર્યું કે, રાષ્ટ્રીય કામધેનુ એવોર્ડ (સંસ્થાકીય એવોર્ડ)ની કેટેગરીમાં પ્રથમ, દ્વિતિય અને તૃતીય સ્થાન એમ ત્રણેય એવોર્ડ ગુજરાતની ગૌશાળાઓને મળ્યા છે. જેમાં પ્રથમ સ્થાને પુરૂષાર્થ ટ્રસ્ટ, હળવદ, જિ-મોરબી; દ્વિતીય સ્થાને સ્વામીનારાયણ, ગૌશાળા, પેથાપુર, જિ-ગાંધીનગર અને તૃતીય સ્થાને હરિ સત્સંગ સેવા ટ્રસ્ટ, કુંડળ, જિ.-બોટાદનો સમાવેશ થાય છે. રાષ્ટ્રીય કામધેનુ એવોર્ડનાં પ્રથમ, દ્વિતીય અને તૃતીય સ્થાનનાં વિજેતાઓને અનુક્રમે રૂ.૫.૦૦ લાખ, રૂ.૩.૦૦ લાખ અને રૂ.૧.૦૦ લાખની રોકડ રકમ (ચેક), સર્ટીફીકેટ અને મોમેન્ટોથી નવાજવામાં આવ્યા છે.